Nabi
Ibrahim Dicucul Api Oleh Kaumnya
Assalamu’alaikum
wr. Wb
Nang ulun
hurmati, bubuhan dewan juri, nang langkar langkar lawan bungas
Nang ulun
hurmati, buhuhan guru-guru, lawan kakawanan sabarataan, pukuknya baik nang tuha
atawa nang anum. Baik nang dihujung, atawa nang dihadapan. Baik nang di sabalah
kiwa, atawa nang di sabalah kanan.
Ulun, nang
badiri dihadapan bubuhan pian ngini, ulun handak umpat bakisah.
Hakunlah
pian, mandangarakan?
Kisah ulun
ngini, bajudul “Nabi Ibrahim Dicucul Api Oleh Kaumnya”.
Kaini kisahnya nah.
Suatu hari, Nabi ibrahim waktu
ngitu sedih banar, kanapa jadi sadih? karna selain kaumnya yang kada mau
menerima dakwahnya, abah sidin sorang kada mau jua baiman lawan Allah swt. Tapi
, Nabi Ibrahim tatap tabah lawan kuat mahadapi.
Lalu, nabi ibrahim befikir.
Kayapa caranya supaya kaumnya tahu bahwa patung berhala nang disembah
bubuhannya tu kadada manfaatnya jua lawan kadada baisi kakuatan jua.
Naah, Pas waktu ngitu, kota
dimana Nabi Ibrahim badiam sunyi, lantaran bubuhannya tulakan keluar kota
manggawi kabiasaan mereka merayakan hari raya di padang luas di luar kota.
Jar Nabi Ibrahmi baucap: naah,
ngini pas banar nih. Kuhancur kam patung-patungai hari ini.
Limbah dilihat sidin, bubuhannya
sudah tulakan sebarataan. Lalu sidin maambil kapak ganal, tulak sidin ke tampat penyembahan
berhala. Pas sampai disitu, baucap nabi ibrahim saurangan sing nyaringan, ei
bubuhan berhala, makanan banyak ni nah, nyaman-nyaman pulang, kanapa kada
dimakan? Siapa nang kawa bepandir disini, jawab!
Limbah itu, disepak-sepak sidin
dulu berhala tu, imbah itu, hanyar sidin hancur pakai kapak. Imbah parak habis
seberataan sudah, sidin sisai berhala nang paling ganal sebuting, sidin gantung
kapak tadi di gulu berhala nang paling ganal itu.
Nahh, imbah bubuhannya bulikan,
lalu abutai sakampungan melihat patung hancuran.
Abut bubuhannya mancarii,
akhirnya bubuhan mamutusakan bahwa nabi Ibrahim jua nang mahancurakan, sualnya
jar bubuhannya nabi ibrahim haja di kota ngini nang kada katuju lawan patung
ngitu.
Lalu disidangai nabi ibrahim di
tengah kota.
Jar bubuhannya batakun, Hai
Ibrahim: ikam kalu nang mahancur berhala?
Jar nabi Ibrahim: naah, kada
malihat lah bubuhan ikam? Nang manguti kapak ganal tu siapa? Nang mangutinya
patung berhala nang paling ganal klo?
Tapi akhirnya, sidang mamutusakan
bahwa nabi Ibrahim harus dibakar.
Pas hari H nya, bubuhannya
mangumpulakan kayu bakar sing banyakan. Limbah ngitu, disalukut bubuhannya,
limbah apinya pina ganal, lalu ditimbai bubuhannya nabi ibrahim ke dalam api
itu.
Tapi, Nabi Ibrahim kada takutan,
nabi ibrahim tawakal lawan Allah.
Laluai nabi ibrahim ditimbai ke
dalam api, taaaaakkkkkkkk.
Pas Nabi Ibrahim ditimbai, Lalu
Allah berfirman supaya api jadi dingin:
قُلْنَا يَانَارُ كُوْنِيْ بَرْدًا
وَسَلَامًا عَلَى اِبْرَاهِيْمَ
Nang artinya: Kami berfirman: hai
api, menjadi dinginlah, dan menjadi keselamatanlah bagi ibrahim.
Nabi Ibrahim pun kada marasa
panas sama sakali, malah sidin kedinginan. Marasa kadinginan, lalu kaluarai
sidin bajalan, santai ja sidin kaluar.
Naah, imbah malihat ngitu, lalu
takajutan ai bubuhannya seberataan. Bah, jar bubuhannya, nangkaya ngini cara,
bararti dasar bujur nabi Ibrahim ni.
Naah, lalu bubuhannya ragu lawan
patung nang bubuhannya sambah. Imbah peristiwa ngitu, banyak nang menerima
keimanan kepada Allah swt.
Nah, kaitu
pang kisahnya.
Jadi, hikmah
kisah nang taditu: apabila kita mandapat musibah atawa cubaan, hendaklah kita
bersabar, tawakkal dan pasrahkan semuanya kepada Allah swt. Karena Allah swt.
sanantiasa menolong hambanya.
Nah, sampai
disini kisah ulun.
Mudahan
bubuhan pia katuju.
Ulun tutup
lawan pantun
Buah
mangga rimbun di rapun
Gugur
sabiji diatas hatap
Lawan nang
tuha ulun minta ampun
Lawan nang
anum ulun minta maaf
Assalamu’alaikum wr, wb.
ace_Latn ind_Latn bug_Latn jav_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn swh_Latn bjn_Latn bjn_Latn bjn_Latn ind_Latn zsm_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn taq_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn ban_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn ind_Latn bjn_Latn ace_Latn zsm_Latn zsm_Latn bjn_Latn ind_Latn knc_Arab knc_Arab bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn sun_Latn bjn_Latn ind_Latn bjn_Latn ind_Latn bjn_Latn ind_Latn bjn_Latn tuk_Latn bjn_Latn zsm_Latn sun_Latn bjn_Latn bjn_Latn bjn_Latn bjn_Latn bjn_Latn bjn_Latn taq_Latn